
Comhairle Cathrach na Gaillimhe
Galway City Council
				

FOIRM IARRATAIS DON PHOST MAR
FEIGHLÍ OIBREACHA UISCE, GRÁD 5 




Ba chóir Iarratais Chomhlánaithe a phostáil/a sheachadadh chuig:

AN RANNÓG ACMHAINNÍ DAONNA,
Comhairle Cathrach na Gaillimhe 
Halla na Cathrach, 
Bóthar an Choláiste, 
Gaillimh.
H91 X4K8

Is féidir iarratais a sheoladh trí ríomhphost freisin chuig hr@galwaycity.ie  déan cinnte 
go gcuirfidh tú “Feighlí Oibreacha Uisce- Foirm Iarratais ' sa mbosca ábhair         
                                                     
	DÁTA DEIRIDH AR A NGLACFAR LE HIARRATAIS CHOMHLÁNAITHE	
	
	4:00pm, Dé Luain, 23ú Bealtaine, 2022.



SEICLIOSTA TÁBHACHTACH

	Iarrtar ort na pointí seo a leanas a sheiceáil sula gcuireann tú an fhoirm chugainn:  
· Ní mór gach foirm iarratais, a bheith comhlánaithe ina hiomláine agus na cáipéisí go léir a iarrtar a bheith leo agus iad a bheith istigh tráth nach déanaí ná 4.00pm Dé Luain 23ú Bealtaine 2022. Má fhaightear iarratais neamhiomlána, measfar gur iarratais neamhbhailí iad, ní bheidh siad sa chomórtas agus cuirfear ar ais chuig an iarrthóir iad i ndiaidh an dáta deiridh.

· Ní mór an t-eolas go léir a chur ar fáil ar an bhfoirm iarratais fhoirmiúil amháin. Ní dhéanfar eolas breise trí Curriculum Vitae a mheas.  

· Déan cinnte go bhfuil d’fhoirm comhlánaithe go bhfuil gach ceist freagartha go hiomlán agat.  

· Iarratais trí Ríomhphost:  Ní mór an fhoirm iarratais chomhlánaithe, i dteannta le cóipeanna scanta de Cháilíochtaí Oideachais ábhartha agus Ceadúnas Tiomána reatha a sheoladh trí ríomhphost chuig hr@galwaycity.ie  mar dhoiciméad AONAIR AMHÁIN PDF nó WORD (seachas doiciméid scanta aonair) faoi 4.00pm Dé Luain 23ú Bealtaine 2022. Cinntigh go bhfuil “Feighlí Oibreacha Uisce - Foirm Iarratais” scríofa sa bharra ábhair

· Iarratais sa Phost/Seachadta:  Is féidir an fhoirm iarratais chomhlánaithe a chur isteach tríd an bpost/a sheachadadh agus caithfear 4 Chóip i.e. 1 cóip bhunaidh agus 3 chóip den fhoirm iarratais, mar aon le 4 chóip den Ceadúnas Tiomána reatha (riachtanach) mar aon leis na cáilíochtaí ábhartha (más infheidhmithe) a sheoladh isteach faoin 4.00pm Dé Luain 23ú Bealtaine 2022. 

· Teastóidh teastais bhunaidh roimh aon choinne.  Measfar iarratais a chuirtear isteach nach gcomhlíonann na riachtanais mar a leagtar amach a bheith neamhbhailí, seolfar ar ais chuig an iarrthóir iad agus NÍ BHEIDH siad san áireamh sa chéad chéim eile den chomórtas.      

·  Tabhair faoi deara nach leor Teastais ábhartha & Ceadúnas Tiomána a bheith curtha faoi bhráid na hoifige seo roimhe seo ó thaobh riachtanais an iarratais reatha a chomhlíonadh.   

· Cuirfear iarratais ar ghearrliosta ar bhonn an eolais arna chur ar fáil san fhoirm iarratais agus mar sin ba cheart duit a chinntiú go bhfuil d’iarratas comhlánaithe go hiomlán agat agus go gcuirtear isteach na cáipéisí go léir a iarrtar.

· Ba chóir d’iarrthóirí dóthain ama a cheadú chun a chinntiú go mbeidh an t-iarratas seachadta tráth nach déanaí ná an t-am is déanaí a nglacfar le hiarratais.  Is é/í an t-iarratasóir atá freagrach as a chinntiú go bhfaighidh An Rannóg Acmhainní Daonna i gComhairle Cathrach na Gaillimhe an fhoirm iarratais ina hiomláine in am.  

· Ní bhreithneofar aon éileamh gur cuireadh moill ar fhoirm iarratais ná ar litir a bhain léi nó gur cailleadh í/iad ach amháin sa chás go mbeidh Teastas Postála ó An Post ag tacú le héilimh den sórt sin.  Is ar an iarratasóir a bheidh an cúram teagmháil a dhéanamh le An Post maidir le haon mhoill den sórt sin.

· Bí i dteagmháil leis an Rannóg Acmhainní Daonna le do thoil má thagann aon athrú ar do sheoladh. Cinntigh le do thoil go gcuireann tú uimhir theagmhála bhailí reatha ar fáil ar d’fhoirm iarratais.
_____________________________________________________________
POST MAR FHEIGHLÍ OIBREACHA UISCE, GRÁD V
		__________________________________________________________________________________
Is é Uisce Éireann an tÚdarás Seirbhísí Uisce ó 2014 agus cuireann Comhairle Cathrach na Gaillimhe an tseirbhís ar fáil mar chuid de Chomhaontú Seirbhísí le hUisce Éireann. Déanann Ionad Cóireála Uisce Thír Oileáin cóireáil ar an uisce óil do Chathair na Gaillimhe a fhreastlaíonn ar dhaonra de thart ar 80,000. Oibrítear an gléasra ar bhonn 24/7 agus déantar monatóireacht leanúnach ar dháileogacht cheimiceach, paraiméadair cháilíocht an uisce, caidéalú 7rl. Tuairiscíonn feighlithe do Shaoiste an Leictrí in Ionad Cóireála Uisce Thír Oileáin.

Déanann Feighlí ar an láthair, cian-mhonatóireacht (SCADA) nó meascán den dá cheann monatóireacht ar an ngléasra 24/7. I measc na ndualgas feighlíochta ó Lá go Lá tá freastal ar bhulcsheachadtaí ceimiceán, cothabháil gléghlantóirí & scagairí, cúlchaise scagairí, monatóireacht ar dháileogacht cheimiceach, toirteanna caidéil agus leibhéil taiscumair trí SCADA.  Déantar obair ar bhonn uainchlár seala ag soláthar clúdach láithreachta suímh 16 uair an chloig. Clúdaíonn an patrún seala ar an láthair an tréimhse ó 6rn go 10in 365 Lá.

Áirítear le dualgais an Phoist, ach níl siad teoranta dóibh:

· Monatóireacht ar oibriú an Ionaid Chóireála Uisce lena n-áirítear Iontógáil Amhuisce, seachadadh ceimiceán, stóráil agus dáileogacht, córas UV agus athruithe féideartha ar an gcóras cóireála amach anseo.
· Monatóireacht agus cothabháil a dhéanamh ar ghléghlantóirí agus ar an bpróiseas flocasúcháin. 
· [bookmark: _GoBack]Monatóireacht agus cothabháil a dhéanamh ar an bpróiseas scagacháin gainimh dhomhantarraingthe gasta agus cúlchaise.
· Uisce a shampláil ag céimeanna éagsúla cóireála de réir mar is gá.
· Monatóireacht agus rialú ar rátaí caidéil agus leibhéil taiscumair ag úsáid SCADA agus ar an láthair. 
· Oibriú le Feighlithe eile, Leictreoirí, Saoistí Ceardaíochta 7rl de réir mar is gá chun oibriú leanúnach an Ionaid Chóireála a chinntiú.
· Coinnigh suas chun dáta leis an teicneolaíocht agus bain úsáid as gach trealamh de réir mar is gá chun na hoibreacha a chríochnú.
· Tabhairt faoi gach oiliúint mar is gá don phost mar Fheighlí.
· Áirítear le post an Fheighlí oibriú aonair agus tá rialuithe measúnaithe riosca i bhfeidhm.  
· Foirgnimh agus tailte Ionad Cóireála Uisce Thír Oileáin a chothabháil de réir mar is gá.
· Páirt a ghlacadh ar ghlao-dhualgas mar a chomhaontaítear i socrú uainchláir.
· Dualgais eile a d’fhéadfadh a bheith oiriúnach don phost.




________________________________________________________________
CÁILÍOCHTAÍ DON PHOST MAR FHEIGHLÍ OIBREACHA UISCE
____________________________________________________________________

1. Dea-theist: 
Ba chóir go mbeadh dea-theist ag iarrthóirí

2. Sláinte: 
Beidh ar gach iarrthóir a bheith i riocht sláinte a léireodh go mbeadh ar a chumas/cumas go réasúnach seirbhís rialta agus éifeachtúil a chinntiú.  Féadfar a éileamh ar iarrthóirí roghnaithe scrúdú leighis tosaigh a dhéanamh, agus aon scrúduithe leighis bhreise a bheadh de dhíth le linn a fhostaíochta/fostaíochta mar Feighlí Oibreacha Uisce a dhéanamh faoi chleachtóir leighis cáilithe arna ainmniú ag an Údarás Áitiúil.  

3. Saorántacht:
Ní mór d'iarrthóirí, faoi dháta aon tairiscint poist, a bheith:
I. Ina saoránach den Limistéar Eorpach Eacnamaíoch (LEE). Tá an LEE comhdhéanta de Bhallstáit an Aontais Eorpaigh, an Íoslainn, Lichtinstéin agus an Iorua; nó
II. Ina saoránach den Ríocht Aontaithe (RA); nó
III. Ina saoránach den Eilvéis de bhun an chomhaontaithe idir an AE agus an Eilvéis agus saorghluaiseacht daoine; nó
IV. Saoránach neamh-LEE ar céile nó leanbh de chuid saoránach LEE nó na Ríochta Aontaithe nó den Eilvéis é nó í agus a bhfuil víosa stampa 4 aige nó aici; nó
V. Aon duine ar dámhadh cosaint idirnaisiúnta orthu faoin Acht um Chosaint Idirnáisiúnta 2015 nó aon duine den teaghlach atá i dteideal fanacht sa Stát mar thoradh ar athaontú teaghlaigh agus a bhfuil víosa stampa 4 aige nó aici nó
VI. Saoránach neamh-LEE ar tuismitheoir linbh chleithiúnaigh é nó í ar saoránach de chuid Ballstát LEE nó den Ríocht Aontaithe den Eilvéis é nó í agus a chónaíonn ann, agus a bhfuil víosa stampa 4 aige nó aici.

4. Oideachas, Oiliúint, Taithí, 7rl.:
Caithfidh gach iarrthóir, ar an dáta is déanaí chun foirmeacha iarratais chomhlánaithe a fháil, - 

· Caighdeán maith oideachais a bheith acu. 
· Taithí a bheith acu ar oibriú Ionaid Chóireála Uisce nó ar ghléasraí tionsclaíochta comhchosúla lena n-áirítear seachadadh ceimiceach agus oibríochtaí dáileogachta.
· Ceadúnas tiomána iomlán bailí a bheith acu.
· Pas Sábháilte reatha a bheith acu. 
Tá sé inmhianaithe ach níl sé riachtanach go ndéanfadh iarrthóirí, ar an dáta is déanaí chun foirmeacha iarratais chomhlánaithe a fháil:-

· Cáilíocht a bheith acu i gceird le taithí ar shuiteáil, ar chothabháil agus ar oibriú oibreacha Cóireála uisce nó gléasraí próisis meicniúla dá samhail. 
· Gur éirigh leo Cúrsa Creidiúnaithe Cóireála Uisce ar nós an chúrsa chreidiúnaithe WSTG FETAC “Oibríochtaí Ionaid Chóireála Uisce” a dhéanamh.



 _________________________________________________________________
PRÍOMHCHOINNÍOLLACHA NA SEIRBHÍSE
____________________________________________________________________

An Cineál Poist 
Líonfar poist bhuana agus shealadacha iomchuí sa todhchaí ón bpainéal a chuirfear le chéile.  Beidh an post (na poist) páirtaimseartha agus inphinsin.   

Luach Saothair 
	
 (íosmhéid) €708.44 to (Uasmhéid) €770.87 in aghaigh na seachtaine  (Ciorclán EL01/2022) agus liuntas sealaíochta go 1/3rd go  pá bunúsach  .

Íocfaidh sealbhóir na hoifige aon táillí nó airgead eile leis an údarás áitiúil (seachas a tuarastal/thuarastal uileghabhálach) iníoctha leis/léi agus arna fháil aige/aici de bhua a oifige/a hoifige nó i ndáil le seirbhísí a éilítear air/uirthi nó faoi aon achtachán feidhmithe.

Tabhair ar aird le do thoil go dtosóidh gach iontrálaí nua ag an scála is ísle ó thaobh pá.  Féadfar an ráta luach saothair a choigeartú ó am go ham chun teacht le beartas pá an Rialtais.

PROMHADH:
(a) beidh tréimhse phromhaidh i gceist i ndiaidh ceapachán den sórt sin teacht i bhfeidhm ina mbeidh an duine a cheapfar ar promhadh,
(b) 12 mhí a bheidh i gceist leis an tréimhse sin ach féadfaidh an Príomhoifigeach Feidhmiúcháin, dá lánrogha féin, síneadh a chur le tréimhse mar sin,
(c) beidh deireadh leis an bhfostaíocht sin ag deireadh na tréimhse promhaidh mura ndeimhneoidh an Príomhoifigeach Feidhmiúcháin le linn na tréimhse sin go bhfuil seirbhís an duine sin sásúil.

UAIREANTA DUALGAIS 
Beidh seachtain 39 uair an chloig i bhfeidhm thar seacht lá. Is ar bhonn róta a bheidh na huaireanta freastail agus go ginearálta 8 n-uaire an chloig in aghaidh an lae thar 7 lá in aghaidh na seachtaine a bheidh ann, 365 lá in aghaidh na bliana.  Éilítear ar fheighlithe glao-dhualgas taobh amuigh d’uaireanta gnó a sholáthar faoi théarmaí chórais róta aontaithe. 

Dhá thimthriall seala ocht n-uaire:
6.00rn go 2.00in
2.00in go 10.00in

D’fhéadfadh go mbeadh gá obair le haghaidh seal 9 n-uaire ó am go chéile chun a chinntiú go n-oibrítear seachtain 39 uair an chloig.  Cuirfear rótaí in iúl don fhoireann roimh ré. 
Beidh ar an iarrthóir rathúil a bheith ar fáil do sheirbhís ar ghlao-dhualgas. 

Saoire Bhliantúil:
27 lá sa bhliain an teidlíocht saoire bhliantúil.


Áit Chónaithe:
Beidh cónaí ar shealbhóir an phoist sa cheantas ina mbeidh a dhualgais le comhlíonadh nó laistigh d’achar réasúnach uaidh. 

Fostaíocht Lasmuigh:
Is post lánaimsireach seo agus ní fhéadfaidh an fostaí dul I mbun cleachtis príobhaideach nó baint a beith aige/aicí aon gnó seachtrach a chuirfeadh isteach ar comhlíonadh dualgas oifigiúl. 

Ceadúnas Tiomána:
Ní mór d’iarrthóir Ceadúnas Tiomána catagóir B reatha iomlán a bheith acu gan aon gan aon droimscríobh.  

Grinnfhiosrúchán an Gharda Síochána:
Éileofar ar an iarratasóir a n-éireoidh leis nó léi dul faoi Ghrinnfhiosrúcháin an Gharda Síochána  sula gceapfar é/í.

Ranníocaíocht Aoisliúntais: 
Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme A de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 1.5% dá luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach).

Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme D de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 5% dá luach saothair inphinsin.  

Scéim Baintrí & Dílleachta/ Céilí & Leanaí
Éileofar ar gach duine a bheidh ina n-oifigigh inphinsin d’údarás áitiúil i ndáil le Scéim Rialtais Áitiúil (Pinsean Ranníoc Céilí agus Leanaí), 1986 ranníoc ag ráta 1.5% dá luach saothair inphinsin a íoc leis an údarás áitiúil (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) de réir théarmaí na Scéime.

Iontrálaithe Nua ón 1 Eanáir 2013 - Scéim  Pinsean Seirbhíse Poiblí Aonair
MAIDIR LE hIONTRÁLAITHE NUA a earcaítear an 1 Eanáir, 2013 nó ina dhiaidh sin, chomh maith le hiar-sheirbhísigh poiblí a bheadh ag filleadh ar an tseirbhís phoiblí tar éis briseadh níos mó ná 26 seachtain.  Tá feidhm leis an Acht um Pinsin na Seirbhíse Poiblí (Scéim Aonair agus Forálacha Eile) 2012 le d’fhostaíocht.  Éilítear ar bhaill den Scéim seo i ndáil le haoisliúntas ranníocaíocht a dhéanamh ag ráta 3% den luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) agus tá tú incháilithe an ráta Aicme A den ranníocaíocht ÁSPC a íoc.

Aois Scoir: 
Cinnfear aois scoir maidir le Seirbhís na hEarnála Poiblí roimhe seo (más ann) agus tabharfar comhairle ina leith nuair a cheapfar an duine.





Iar-Fhostaithe den tSeirbhís Phoiblí 
D’fhéadfadh tionchar a bheith ar incháilitheacht chun a bheith san iomaíocht sa chás go raibh iarratasóirí fostaithe roimhe seo sa tSeirbhís Phoiblí in Éirinn agus gur baineadh leas as Scéim Seirbhíse Poiblí na hÉireann lena n-áirítear:
1. Scéim Dhreasaithe don Luathscor (ISER)
1. Ciorclán na Roinne Sláinte agus Leanaí (7/2010) 
1. Comhaontú Comhchoiteann: Íocaíochtaí Iomarcaíochta d’Fhostaithe sa tSeirbhís Phoiblí 

Ba chóir d’iarratasóirí a chinntiú nach mbeidh cosc orthu ó dul isteach sa tSeirbhís Phoiblí in Éirinn arís faoi théarmaí Scéimeanna den sórt sin.  Ní liosta críochnaitheach é sin agus ba chóir aon fhiosrúcháin a bheadh agat a dhíriú ar Iar-Fhostóir an iarratasóra sa tSeirbhís Phoiblí in Éirinn, ar an gcéad dul síos. 

Dearbhú 
Éilítear ar iarratasóirí a dhearbhú má bhain siad leas roimhe seo as scéim seirbhíse poiblí dreasachta luathscoir agus/nó as comhaontú comhchoiteann mar a luaitear thuas. Éilítear ar iarratasóirí freisin aon teidlíochtaí ar shochar pinsin Seirbhíse Poiblí (in íocaíocht nó coinnithe) ó aon fhostaíocht eile sa tSeirbhís Phoiblí agus/nó áit a bhfuil íocaíocht-in-lieu faighte aige/aici as seirbhís in aon fhostaíocht sa tSeirbhís Phoiblí a chur in iúl.





























____________________________________________________________________
LEAGAN AMACH AN CHOMÓRTAIS 
____________________________________________________________________

Caithfear iarratais a dhéanamh ar fhoirmeacha iarratais oifigiúla agus sin amháin agus ní mór gach cuid a chomhlánú go hiomlán. Agus an fhoirm iarratais seo á comhlánú agat, tá sé ríthábhachtach go mbeifear cruinn mar go n-úsáidfear í mar cháipéis ionchuir ríomhaire.  Beidh an fhaisnéis a sholáthróidh tú ar an bhfoirm iarratais seo ina cuid lárnach den phróiseas gearrliostaithe.  D’fhéadfadh cinneadh Chomhairle Cathrach na Gaillimhe tú a chur san áireamh ar an ngearrliosta d’iarrthóirí a rachaidh chun cinn go dtí céim a dó den phróiseas, a bheith bunaithe ar an bhfaisnéis seo. 

Sa chás, go mbreithneoidh Comhairle Cathrach na Gaillimhe, bunaithe ar an líon daoine a bheidh ag lorg iontrála chuig an gcomórtas agus caighdeán eolais, oiliúna nó taithí go ginearálta na ndaoine sin, gan gach duine a ligean ar aghaidh chuig an gcomórtas, féadfaidh Comhairle Cathrach na Gaillimhe daoine a ligean ar aghaidh chuig an gcomórtas ar dóigh leo a bhainfidh amach caighdeán dóthanach lena roghnú agus lena moladh don cheapachán agus iad sin amháin.

Ní ionann duine a scaoileadh ar aghaidh chuig comórtas nó cuireadh a fháil chun freastal ar agallamh, agus a thabhairt le fios go bhfuil Comhairle Cathrach na Gaillimhe sásta go gcomhlíonann an duine sin riachtanais na Rialachán nó nach bhfuil sé/sí dícháilithe de réir an dlí ó phost a choimeád agus ní ionann agus barántas é go mbreithneofar d’iarratas tuilleadh.  Tá sé tábhachtach mar sin, go dtabharfá ar aird go bhfuil an dualgas ortsa a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar agallamh.  Mura gcomhlíonann tú na riachtanais iontrála riachtanacha ach mar sin féin go bhfreastalaíonn tú ar agallamh, beidh tú ag cur costais gan ghá ort féin mar nach mbeidh Comhairle Cathrach na Gaillimhe freagrach as aon chostais a thabhófar a aisíoc.

D’fhéadfadh gur próiseas dhá chéim a bheidh i gceist leis an gcomórtas:
1. Gearrliostú
2. Agallamh iomaíoch 

Féadfaidh Comhairle Cathrach na Gaillimhe, dá lánrogha féin iarraidh ar iarrthóirí freastal ar réamhagallamh agus sa chás sin bheadh cead isteach chuig an agallamh iomaíoch ag brath ar iarrthóirí ag baint amach caighdeáin a bhreithníonn Comhairle Cathrach na Gaillimhe a bheith riachtanach sa réamhagallamh. 
Is Bord (boird) a bheidh curtha le chéile ag Comhairle Cathrach na Gaillimhe a thabharfaidh faoi na hagallaimh.  Déanfaidh an Bord (na Boird) fiúntas na n-iarrthóirí a mheas (ach amháin an méid is féidir iad a mheas) i ndáil le nithe dá dtagraítear sna Cáilíochtaí forordaithe agus aon ábhar iomchuí eile. Sula ndéanfar an measúnú deiridh, féadfaidh an Bord glaoch ar ais ar iarrthóir chun tuilleadh ceisteanna a chur air/uirthi.  Glacfar leis gur cuid den agallamh é aon fhreastal breise a bheidh de dhíth.  Breithneofar iarrthóirí agus iad sin amháin lena roghnú a bhainfidh caighdeán amach a bhreithníonn Comhairle Cathrach na Gaillimhe sin a bheith sásúil in agallamh iomaíoch.

Sula molfar é/í lena c(h)eapadh ní mór d’iarrthóir Comhairle Cathrach na Gaillimhe a shásamh go bhfuil an t-eolas agus an cumas cuí aige/aici (lena n-áirítear, ardchaighdeán oiriúnachta agus sa chás go mbeadh taithí riaracháin riachtanach, ní mór ardchumas riaracháin a bheith aige/aici ag an leibhéal cuí) chun go bhféadfar dualgais an phoist a chomhlíonadh mar is ceart.  Féadfaidh Comhairle Cathrach na Gaillimhe, dá lánrogha féin, duine (daoine) eile a roghnú agus a mholadh don cheapachán bunaithe ar thorthaí an chomórtais seo sa chás nach nglacfaidh an duine atá molta don cheapachán leis an gceapachán, nó ach a nglacfaidh sé/sí leis, go dtugann sé/sí suas é nó sa chás go dtiocfaidh folúntas breise chun cinn.

Tá gach iarrthóir freagrach as iad féin a bheith ar fáil don tástáil éigeantach (do na tástálacha éigeantacha) ar an dáta (na dátaí) a shonróidh Comhairle Cathrach na Gaillimhe agus as cibé socruithe atá riachtanach a dhéanamh chun a chinntiú go bhfaighfear an chumarsáid a sheolfar chucu ag an seoladh a bheidh sonraithe ar an bhfoirm iarratais. 

Dícháileofar tú má dhéantar canbhasáil.

Is fostóir comhdheiseanna í Comhairle Cathrach na Gaillimhe 































____________________________________________________________________
EOLAS GINEARÁLTA
____________________________________________________________________

Ní bheidh Comhairle Cathrach na Gaillimhe freagrach as aon chostas, costais taistil san áireamh, a bheidh ar iarrthóirí maidir le é/í a bheith ina iarrthóir.

Dáta Deiridh:
Caithfear an fhoirm iarratais chomhlánaithe a sheoladh tríd an bpost/ríomhphoist/a bheith seachadta ar aghaidh chun a bheith sa Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh, ag tráth nach déanaí ná 4.00pm Dé Luain 23ú Bealtaine 2022.  Ní bhreithneofar aon éileamh gur cuireadh moill ar fhoirm iarratais nó ar litir a bhain léi nó gur cailleadh í/iad ach sa chás go mbeidh Teastas Postála ó An Post ag tacú le héilimh den sórt sin.  Is ar an iarratasóir a bheidh an cúram teagmháil a dhéanamh le An Post maidir le haon mhoill den sórt sin.

Conas a mheastar Iarrthóir a Aistarraingt:
Ní bheidh aon cheart lena mbreithniú ag aon iarrthóir nach bhfreastalóidh ar agallamh nó ar aon tástáil eile a éileoidh Comhairle Cathrach na Gaillimhe, nó ag aon iarrthóir nach dtabharfaidh fianaise a lorgóidh Comhairle Cathrach na Gaillimhe uathu i ndáil le haon hábhar a bhaineann lena n-iarratas.

An tAcht um Chosaint Sonraí 1988:
Ach a mbeidh d’fhoirm iarratais faighte, cruthófar ríomhthaifead i d’ainm, ina mbeidh cuid mhór den eolas pearsanta a bheidh curtha ar fáil agat.  Sa chás go mbreithneofar d’ainm don phost, cruthófar comhad láimhe ag an tráth sin.  Úsáidfear na taifid phearsanta chun d’iarrthóireacht a phróiseáil agus chuige sin amháin. Tá gach faisnéis a choimeádtar ar an ríomhaire faoi réir na gceart agus na n-oibleagáidí atá leagtha amach sna Rialacháin Ginearálta um Chosaint Sonraí.

Rúndacht:
Faoi réir fhorálacha an Achta um Shaoráil Faisnéise, 1997 agus 2003; caithfear le hiarratais faoi rún daingean.

IARRATAS DON PHOST MAR FHEIGHLÍ OIBREACHA UISCE
_____________________________________________________
Mionsonraí Pearsanta an Iarratasóra:

	Sloinne:



	Ainm (ainmneacha):	


	Seoladh ar mhaithe le Comhfhreagras (Éirchód san áireamh):




	Uimhir Theileafóin Baile
	

	Uimhir Theileafóin Oibre
	

	Fón Póca
	

	Seoladh Ríomhphoist
	



An dteastóidh aon áiseanna/socruithe speisialta uait don agallamh?
(Má theastaíonn, tabhair sonraí thíos le do thoil)  
	





	D'úsáid Oifigiúil Amháin:   
Uimhir Thagartha:       __________________________________

IARRATAS DON PHOST MAR FHEIGHLÍ OIBREACHA UISCE _______________________________________________________________________
	
SONRAÍ OIDEACHAIS
OIDEACHAS GINEARÁLTA:
	Dátaí 
	Scoil ar Freastalaíodh Uirthi
	Scrúduithe a Rinneadh
	Torthaí a Fuarthas

	Ó
	Go
	
	
	

	









	





	
	




CÁILÍOCHTAÍ ACADÚLA, GAIRMÚLA NÓ TEICNIÚLA (más ann dóibh):
	Dátaí 
	Coláiste/Ollscoil 
Ar Freastalaíodh Air/Uirthi
	Teideal Iomlán Céimeanna,
Cáilíochtaí, sealbhaithe
	Dáta ar Bronnadh an Cháilíocht

	Ábhair sna Scrúduithe 
Deireanacha 


	Ó
	Go
	
	
	
	

	



	
	
	
	



CÚRSAÍ OILIÚNA ÁBHARTHA A TUGADH FÚTHU:

	








STAIR FOSTAÍOCHTA:
In ord ag tosú le do phost reatha nó an post is deireanaí a bhí agat.  Is féidir bileoga breise, san fhormáid seo, a úsáid, má theastaíonn.  Ní leor tagairt d’iarratas eile.  Tabhair faoi deara le do thoil go gcuirfear iarratasóirí ar ghearrliosta ar bhonn an eolais a chuirtear ar fáil san fhoirm iarratais seo amháin.  
POST REATHA
	Ainm & Seoladh an Fhostóra

	

	Nádúr an Ghnó
	
	Dáta ar Thosaigh
	

	Grád/Post 
Sealbhaithe
	
	Fáth le hImeacht 
	

	Cur síos ar Dhualgais & Fhreagrachtaí 











POIST ROIMHE SIN: 
	Ainm & Seoladh an Fhostóra

	

	Nádúr an Ghnó
	
	Dátaí Ó - Go
	

	Grád/Post 
Sealbhaithe
	
	Fáth le hImeacht 
	

	Cur síos ar Dhualgais & Fhreagrachtaí 









	Ainm & Seoladh an Fhostóra
Seoladh
	

	Nádúr an Ghnó
	
	Dáta ar Thosaigh
	

	Grád/Post 
Sealbhaithe
	
	Fáth le hImeacht 
	

	Cur síos ar Dhualgais & Fhreagrachtaí 


































Luaigh aon taithí agus/nó aon ghnóthachtálacha ar leith atá agat a mheasann tú a bheadh fiúntach don iarratas ar an bpost seo:

	




































Luaigh na nithe ar díol spéise leat, aon chaitheamh aimsire atá agat nó aon ghníomhaíochtaí áineasa eile a nglacann tú páirt iontu:

	







TEISTIMÉIREACHTAÍ:
Ainmnigh beirt freagrach, le do thoil, mar theistiméirí, a bhfuil aithne mhaith acu ort ach nach bhfuil aon ghaol agat leo (ba chóir gur fostóir reatha nó iar-fhostóir duine amháin ar a laghad den bheirt).  Glacann Comhairle Cathrach na Gaillimhe leis go bhfuil cead acu dul i dteagmháil leis na teistiméirí mura luann an t-iarratasóir a mhalairt.

Cuir san áireamh Ainm, Teideal Poist, Cuideachta/Eagraíochta, Mionsonraí Teagmhála lena n-áirítear seoladh ríomhphoist má tá a leithéid ann maidir le gach Teistiméir sna boscaí thíos.

	Teistiméir 1.









	Teistiméir 2.






Má éiríonn leat, cad é an fógra scoir a bheidh ort a thabhairt do d’fhostóir reatha: 
	






Luaigh le do thoil cá háit ar chuala tú faoin bhfolúntas poist seo. 
	






	D'úsáid Oifigiúil Amháin:
Uimhir Thagartha:   _____________________________________





NÓTAÍ TÁBHACHTACHA
· Ba chóir duit a chinntiú go bhfuil an fhoirm iarratais comhlánaithe in iomlán agat agus go bhfuil na riachtanais go léir atá leagtha amach sa Seicliosta atá ceangailte comhlíonta agat- Féach an Seicliosta atá ceangailte.  Cuir san áireamh le do thoil na cáipéisí go léir a iarrtar agus cinntigh go sroichfidh d’fhoirm iarratais Comhairle Cathrach na Gaillimhe tríd an bposta nó go mbeidh siad seachadta ar a 4.00pm Dé Luain 23ú Bealtaine 2022 ar a dhéanaí.  Má fhaightear iarratais neamhiomlána, measfar nach iarratas bailí iad, ní bheidh siad sa chomórtas agus cuirfear ar ais chuig na hiarrthóirí iad i ndiaidh an dáta deiridh.  Ní ghlacfar le hiarratais a dhéanfar trí ríomhphost.  

· Ba chóir d’iarrthóirí dóthain ama a cheadú chun a chinntiú go mbeidh an t-iarratas seachadta tráth nach déanaí ná an t-am is déanaí a nglacfar le hiarratais.

· Ba chóir duit tú féin a shásamh go bhfuil tú incháilithe faoi na critéir atá leagtha síos don phost.  Ní bheidh ar chumas na Comhairle incháilitheacht iarrthóirí a sheiceáil sula mbeidh an t-agallamh ann, agus mar sin d'fhéadfadh daoine a théann isteach sa chomórtas ach nach bhfuil cáilithe chuige, costas neamhriachtanach a tharraingt orthu féin.  Is é/í an t-iarrthóir a thabhóidh gach costas a bhaineann le freastal ar agallamh.

· Cuirfear iarratais ar ghearrliosta bunaithe ar an eolas a chuirfear ar fáil ar an bhfoirm iarratais. 

· Tabhair ar aird le do thoil go ndícháileoidh canbhasáil ag iarrthóirí, nó thar a gceann, iarrthóirí ón gcomórtas.

· Sealbhaítear an t-eolas atá ar an bhfoirm seo ar thuiscint rúndachta, faoi réir cheanglas an Achta um Shaoráil Faisnéise 1997, Na Rialacháin Ginearálta um Chosaint Sonraí nó ceanglais eile dlí.
Dearbhú
Dearbhaím leis seo gur chloígh mé le gach riachtanas atá ar an Seicliosta ceangailte agus go bhfuil na sonraí go léir atá curtha ar fáil agam maidir leis an iarratas seo fíor, agus go bhfuil mé ar an eolas faoi na cáilíochtaí agus na sonraí don phost seo.  Tuigim go bhféadfadh sé go mbeadh orm fianaise dhoiciméide bhunaidh a chur isteach chun tacú le haon sonraí atá tugtha agam ar m'Fhoirm Iarratais.  Tuigim go mbeidh mé faoi dhliteanas dícháilithe uathoibríoch nó go mbeidh mé faoi dhliteanas mé a dhífhostú, má bhím fostaithe sa chás go mbeidh aon eolas bréagach nó míthreorach curtha ar fáil agam.


Ainm an Iarratasóra: 							

Dáta: 				

